**ዓሚቕ ቃለ መሕትት ምስ ትሕቲ ንቡር ክብደት ንዘለዎምን ቅድሚ ግዚኦም ዝተወለዱ ህፃን ቆልዓ ዘለወን ኣደታት**

**ናይ ስምምዕ መግለፂ ቅጥዒ 1A**

እዚ ናይ ስምምዕ መግለፂ ቅጥዒ ን ዓሚቅ ቃለ መሕትት ምስ ኣደታት ወይ ምስ ሓብሐብቲ ንዝግበር ቃለ መሕትት ዘገልግል እዩ

*ሽም ኣውራ ተመራማሪ*: ዶ/ር ኣርኣያ ኣብርሃ መድሃንዬ

*ሽም ትካል*: መቐለ ዩኒቨርስቲን ክልል ጥዕና ቢሮን

እዚ ናይ ስምምዕነት ቅጥዒ እዚ ክልተ ክፍሊታት ኣለዉዎ:

* ክፈሊ ሓበሬታ መውሃቢ (ብዛዕባ እቲ ምርምር ሓበሬታ ንምሃብ)
* ስምምዕ መቀበሊ ቅጥዒ

**ክፍሊ ሓደ : ሓበሬታ መውሃቢ ገፅ**

**መእተዊን ዓላማ እዚ ፅንዓትን**

ጥዕና ይሃበላይ ኣነ ሽመይ ይበሃል:: ኣብ እየ ዝሰርሕ:: ኣብ ዙርያ ክንክን ማማይን ትሕቲ ክብደት ዝተወለዱ ናፅላታት ፅንዓት ንሰርሕ ኣለና:: ብዛዕባ ኣብ ገዛ ዝግበር ክንክን ናፅላ ክንዛተን ክንፈልጥ ንደሊ:: ኣብዚ ከባቢ ዝግበሩ ክንክን ንትሕቲ ንቡር ክብደት ሒዞም ንዝተወለዱ ን ኣብዘይ ግዚኦም ንዝተወለዱ ናፅላታት ዝወሃብ ክንክን እውን ክንግንዘብ ንደሊ:: ኣብ ገዛኺ ንስኺ ወይ ካልእ ኣባል ስድራ ቤት ን ናፅላ ክንክን አናሃብኪ ክንርኢ ንደሊ ኢና::

እዚ ስራሕ እንሰረሖ ዘለና ኣብ ጥዕና ትካልን ኣብዚ ከባቢን ንትሕቲ ንቡር ክብደትን ቅድሚ ዕድመኦም ዝተወለዱ ናፅላታትን ከመይ ዝሐሸ ግልጋሎት ከምእንህብ ፍልጠት ንምርካብ እዩ::.

**ምሕራይ ተሳተፍቲ**

ኣብዚ ፅንዓት ዘሳተፍናኪ ዋና ምኽንያት ክፋል እዚ ሕብረተሰብ ስለ ዝኾንኪን ትሕቲ ሓደ ወርሒ ህፃን ስለ ዘለኪን እዩ ::

**ምስታፍ ብዓርሰድልየት**

ኣብዚ ንምስታፍ ብዓርሰ ፍቃደኝነት ዝተመስረተ እዩ::. ዋላ ንዘይ ምስታፍ እንተወሰንኪ ንስኺ ይኹን ካልእ ኣባላት ስድራቤትኺ ዝኾነይኹን ግልጋሎት ኣይጓደለኩምን ከምቲ ናይ ቅድሚ ሕዚ እትረኽብዎ ዝነበርኩም ግቡእ ዝኾነ ግልጋሎት ትረኽቡ ኢኹም::.

**ከይዲ ኣሰራርሓን ዝፀንሐሉ እዋንን**

ኣብዚ ፅነዓት ንምስታፍ እንተደኣ ወሲንኪ ዓሚቅ ቃለ መሕትት ምሳኺ ክነካይድ ኢና እቲ ቃለ መሕትት ብኣይ እዩ ክካየድ :: ዝኾነ ይኹን ዝህልዉኺ ሕቶታት እውን ክምልሰልኪ አየ:: ብዛዕባ ዝተፈላለዩ ዛዕባታት ክትሕተቲ ኢኺ ልምድታት ክንክን ናፅላ ኣብ ገዛ ን ግንዛበ ኣብ ክንክን ትሕቲ ንቡር ክብደትን ኣብ ዘይግዚኦም ንዝውለዱ ህፃናት ዝወሃብ ተወሳኺ ክንክን ዘለዉ ሓበሬታታት ክተካፍልና ኢኺ::

እቲ ዓሚቕ ቃለመሕትት እስካብ ሓደ ሰዓት ክውድእ ይኽእል እዩ:: ኣብዚ ቃለ መሕትት ብምስታፍኪ እትረኽብዮ ረብሓ የለን::

ኣብቲ ቃለ መሕትት ካብ ኣነ ወፃኢ ማንም ኣይርከብን. እቲ ቃለ መሕትት ሓሳባት ንዘይምርሳዕ ክቅረፅ እዩ::.

ኣብዚ ፅንዓት ወይ ፕሮጀክት ስግኣታት ወይም ሕቶታት እንተሃልዮምኪ ምሳይ ክትዘራረብ ትኽእል ኢኺ ወይድማ ኣብ ናይ ሓበሬታ መውሃቢ ገፅ ሽሞም ዝተጠቀሰ ተመራመረቲ ክተዘራርቢ ትኽአሊ ኢኺ ::

**ረብሓታትን ስግኣታትን**

ኣብዚ ፅንዓት እዚ ብምስታፍኪ ኣካላዊ ይኹን ኣእሙሮኣዊ ፀገማት ኣያጋጥሙኽን.እንተደኣ ዘይ ተመቸወኪ እቲ ሕቶ እዚ ክምልሶ ኣይደልን ክትብሊ ትኽእሊ ኢኺ ::.

ኣብዚ ፅንዓት ብምስታፍካ ፍሉይ ዝኾነ እትረኽቦ ረብሓ የለን:: ኾይኑ ግና ናትኺ ተሳትፎ ኣብዚ ከባቢ ዘሎ ክንክን ትሕቲ ንቡር ክብደት ንዘለዎም ህፃናት ዝወሃብ ክንክን ንክንግንዘብ ይሕግዘና እዚ ድማ ንትሕቲ ንቡር ክብደት ሒዞም ንዝውለዱ ህፃናት ውፅኢታዊ ዝኾነ መፍትሒ ንክንሕንፅፅ ይሕግዘና

**ሚስጥር ምዕቃብ**

ንናይእዚ ፅንዓት ፕሮጀክት እንረክቦም ሓበሬታታት ንካልእ ሳልሳይ ወገን ዘይመሓላለፉን ሚስጥራውነቶም ሕሉው እዩ:: ዝኾነ ይኹን ተሳታፋይ ኣብቲ መዝገብ ብሽሙ ኣይምዝገብን:: መፍለዪ ቁፅሪ ክወሃበኩም እዩ እንታይ ቁፅሪ ከም እተውሃበኩም ድማ እቲ ተመራማራይ ጥራሕ እዩ ዝፈልጦ:: እቲ መዝገብ ድማ ተቆሊፉ እዩ ዝቅመጥ እቶም መዝገባት ንሓደ ዓመት ጥራሕ እዮም ዝፀንሑ ድሕሪኡ ድማ ክቃፀል እዩ::

**ዝርገሐ ውፅኢት**

ካብቲ ቃለ መሕትት ዝርከብ ፍልጠት ድማ ናብ መንግስቲ ፀብፃብ ን ብህትመት መልክዕ ክለኣኽ እዩ ::

**መሰል ዘይምስታፍን ምቁራፅን**

ኣብ ዚ ፅንዓት ንምስታፍ ድልየት እንተደኣ ዘይብልካ ናይዘይ ምስታፍ መሰልካ ሕሉው እዩ:: ብተወሳኺድማ ዋላ ተስማዕሚዕካ ቃለመሕትት እናተካየደ እናሃለወ ክተቋርፅ እንተደሊኻ ብዘይ ምንም ምኽንያት ክተቋርፅ ትኽእል ኢኻ ኾይኑ ግና ናይካ ሓሳባት ነቲ ፅንዓተ ወሰንቲ ስለዝኾኑ ሙሉእ ብሙሉእ ከም እትሳተፍ ተስፋ ይገብር

**ንመን ከም እትረኽቡ/እተዘራርቡ**

ሕዚ ወይድማ ደሓር ዝኾነ ይኹን ሕቶ እንተሃልይዎም ነቶም እተዘርዘሩ ኣባላተ እቲ ፅንዓት ክተሓቱ ትኽአሉ ኢኹም

ሽም ተመራማራይን ስልኪ ቁፅርን ዶ/ር ኣርኣያ ኣብርሃ መድሃንዬ 0933222222

እዚ ናይ ፅንዓት ፕሮፖዛል እዚ ብናይ ኮሚቴ ስነምግባርን ምርምርን ተራእዩ ምንም ዓይነት ጉድኣት ከም ዘየስዕብ ተረጋጊፁ እዩ:: እንተደኣ ንእዞም ኮሚቴ እትሓቶ ሕቶ ሃልዩካ በዚ ቁፅሪ ስልኪ ክትረኽቦመ ትኽእል ዶ/ር ኣለማዮህ ባይራይ 0914703261:: እዚ ናይ ፅንዓት ፕሮፖዛል እዚ ብናይ ውድብ ጥዕና ዓለም (WHO) ኮሚቴ ስነመግባርን ምርምርን እውን ተራእዩ እዩ &ደገፍቲ ናይ አዚ ፅንዓት እውን አዮም::

ክብራሀረሀልኪ እትደልይዮ ዘይተረደኣኪ ሕቶ ኣለኪ ዶ ;

ኣብ ዚ ፅንዓት እዚ ንምስታፍ ፍቃደኛ ዶኺ ;

 ሀ / እወ ለ/ ኣይፋሉን ቃለ መሕትትኻ ወድእ